rejauldu/bengali-wikipedia huggingface dataset:
কেদার দাস একজন ভারতীয় রাজনীতিবিদ এবং ভারতের কমিউনিস্ট পার্টির নেতা। তিনি ১৯৫৭ থেকে ১৯৬২ সাল পর্যন্ত জামশেদপুর নির্বাচনী এলাকা এবং ১৯৬৯ থেকে ১৯৭৭ সাল পর্যন্ত জামশেদপুর পূর্ব আসনের প্রতিনিধিত্ব করেন।   কম. কেদার দাস ছিলেন একজন অভিজ্ঞ প্রবীণ ট্রেড ইউনিয়ন নেতা। জামশেদপুরের তিনবারের বিধায়ক। তিনি ১৯১৩ সালের ৪ঠা জানুয়ারি বিহারের মধুবনির গুরমাহা গ্রামে জন্মগ্রহণ করেন, তাঁর পিতার নাম হরিনন্দন লাল দাস। টাটা স্টিলের ১০,০০০ নৈমিত্তিক কর্মী যখন তার নেতৃত্বে ধর্মঘটে গিয়েছিল সেই সময় ১৯৮১ সালের ১৯শে ফেব্রুয়ারি তিনি মস্তিষ্কে রক্তক্ষরণে মৃত্যুবরণ করেন।   তথ্যসূত্র   বিষয়শ্রেণী:ঝাড়খণ্ডের ভারতের কমিউনিস্ট পার্টির রাজনীতিবিদ বিষয়শ্রেণী:ভারতীয় ট্রেড ইউনিয়নবাদী বিষয়শ্রেণী:বিহার বিধানসভার সদস্য ১৯৫৭-১৯৬২
thumb|ভিলনিউসে ট্যাক্সিক্যাব। ট্যাক্সিক্যাব বা ট্যাক্সি বা ক্যাব, হচ্ছে একপ্রকার যানবাহন যা পরিবহনের জন্য গাড়ীচালকসহ হায়ার করা করা হয় এবং যেখানে একজন অথবা একদল যাত্রী নিজেদের যাতায়াতের জন্য একবার এটি ব্যবহার করে। একটি ট্যাক্সিক্যাব মিটারের অথবা নির্দিষ্ট ভাড়ার বিনিময়ে যাত্রীর পছন্দমত যায়গায় তাকে বা তাদেরকে পৌছে দেওয়া ব্যবস্থা করে। বিভিন্ন দেশে ট্যাক্সিক্যাব চেনার জন্য এগুলো সাধারণত হলুদ রঙের হয়ে থাকে। তবে বিভিন্ন জায়গা এবং অঞ্চলভেদে এই রঙের তারতম্য হয়।  বিষয়শ্রেণী:ট্যাক্সি বিষয়শ্রেণী:পরিবহন
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: রেখে দেয়া হল। স্পষ্ট ঐকমত্য —শাকিল (আলাপ · অবদান) ১২:৫০, ১৩ নভেম্বর ২০২৩ (ইউটিসি) বিডি ক্লিন  এই নিবন্ধের জন্য অপসারণের প্রস্তাবনাগুলি:  – (অপসারণের প্রস্তাবনা দেখুনলগ দেখুন) () মো: জনি হোসেন  (আলাপ) ২০:০৯, ৭ নভেম্বর ২০২৩ (ইউটিসি)   ইতোমধ্যে প্রথম আলো, কালেরকণ্ঠ ছাড়াও অন্যান্য প্রথম সারির পত্রিকার শিরোনাম হয়েছে। ‍~ কাপুদান পাশা (বার্তা - অবদান) ২০:৪৯, ৭ নভেম্বর ২০২৩ (ইউটিসি) এ পর্যন্ত দেশের প্রথম সারির প্রথম থেকে ১৫ টি পত্রিকার অধিকাংশগুলোতেই সার্চ করে ইতোমধ্যে শিরোনাম পাওয়া যায়। এমনকি দেশীয় প্রথম সারির টিভি চ্যানেলেও এর নিউজ পাওয়া যায় সার্চে। 103.25.123.21 (আলাপ) ২০:৫৬, ৭ নভেম্বর ২০২৩ (ইউটিসি)  বিডি ক্লিন তার কাজের প্রসার ঘটিয়ে গত কয়েক বছরে উল্লেখযোগ্য মিডিয়াতে চোখে পড়ার মতো আলোচিত হয়েছে। আমি এই সংগঠনের কেও না তারপরেও এই ব্যাপারে একাধিকবার পড়েছি। সাধারনভাবে এটাকে উল্লেখযোগ্য মনে হচ্ছে। নিবন্ধটি নতুন ব্যবহারকারীর লিখা মনে হচ্ছে তাই এটাতে কিছু টেকনিক্যাল সমস্যা থাকতে পারে। সবাইকে নিবন্ধটি সম্পাদনা / পরিস্কার এ আহ্বান জানাই। - NahidHossain (আলাপ) ২০:৫৮, ৭ নভেম্বর ২০২৩ (ইউটিসি)  প্রতিষ্ঠানটি সারা বাংলাদেশে প্রশংসনীয় সামাজিক কাজ করে যাচ্ছে।— সজল রানা   আলাপ ০৮:৪৭, ৮ নভেম্বর ২০২৩ (ইউটিসি)  এটি নিয়ে দেশের বিভিন্ন অনলাইন নিউজ পোর্টালে প্রকাশিত তথ্য সূত্র আছে। -  ব্যবহারকারী: musunny.95   উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
জিফনা হল ফিলিস্তিনের রামাল্লাহ ও আল বীরেহ প্রাশাসনের একটি গ্রাম, যা জেরুজালেম থেকে ২৩ কিলোমিটার (১৪ মাইল) উত্তরে এবং রামাল্লাহ থেকে ৮ কিলোমিটার (৫ মাইল) উত্তরে অবস্থিত। এর জনসংখ্যা প্রায় ১,৪০০ জন। জিফনা খ্রিষ্ট্রীয় ৬ষ্ঠ শতাব্দী থেকে তার খ্রিস্টান সংখ্যাগরিষ্ঠতা ধরে রেখেছে। গ্রামটির মোট জমির ক্ষেত্রফল ৬,০১৫ ডুনামস, যার মধ্যে ৪২০ ডুনামস বিল্ট-আপ অঞ্চল হিসাবে মনোনীত করা হয়েছে, বাকি অংশের বেশিরভাগ জলপাই, ডুমুর এবং এপ্রিকোট গ্রোভের বাগানে আবৃত। জিফনা একটি গ্রাম পরিষদ দ্বারা পরিচালিত হয়, যার বর্তমান চেয়ারম্যান জাবি নাইম কামিল, তিনি ২০০৮ থেকে স্বপদে বহাল রয়েছেন।  জিফনা প্রথম ইহুদি-রোমান যুদ্ধের সময় গোফ্নাহ (হিব্রু: גופנה) নামে পরিচিত ছিল এবং এটি বিজয়ের পরে রোমান আঞ্চলিক রাজধানীতে পরিণত হয়েছিল, যদিও এটি মূলত ইহুদি বসতি ছিল।   ভূগোল  থাম্ব|ডান|জিফনার পশ্চিম অংশ thumb|right|পশ্চিম তীরের একটি মানচিত্র যা জিফনার অবস্থান নির্দেশ করে। জিফনা সমুদ্রপৃষ্ঠ থেকে প্রায় ৬৬১ মিটার (২,১৬৯ ফুট) উচ্চতায়  একটি পাহাড়ের ঢালে অবস্থিত।   জনমিতি  এডওয়ার্ড রবিনসনের মতে ১৮৩৮ সালে জিফনার জনসংখ্যা প্রায় ২০০ জন ছিল, যার মধ্যে কেবল মাত্র ৪২ জন প্রাপ্তবয়স্ক পুরুষ ছিল। ১৮৭০ সালের একটি অটোমান গ্রামের তালিকায় দেখা গেছে যে জিফনার জনসংখ্যা ছিল ১৮৫ জন "গ্রীক", যারা মোট ৫৬ টি পরিবারে বসবাস করত, যদিও এই জনসংখ্যার মধ্যে কেবলমাত্র পুরুষই অন্তর্ভুক্ত ছিল। ১৮৯৬ সালে ডসফিনার জনসংখ্যা প্রায় ৫৭৬ জন হিসাবে অনুমান করা হয়েছিল।Schick, 1896, p.   121  শিক্ষা  জিফনাতে একটি ছেলে-মেয়ে মিশ্র প্রাথমিক বিদ্যালয় এবং কিন্ডারগার্টেন রয়েছে, যা ১৮৫৬ সালে জেরুজালেমের লাতিন পিতৃতন্ত্র দ্বারা প্রতিষ্ঠিত এবং জিফনার ক্যাথলিক চার্চ দ্বারা পরিচালিত। বিদ্যালয়ের কর্মীদের মধ্যে আটজন শিক্ষক ও দুজন ভিক্ষুনী রয়েছে এবং এর পাশাপাশি কিন্ডারগার্টেনের জন্য চারজন শিক্ষক রয়েছে।   আরও দেখুন   অ্যালেক্স ওডাহ  ফিলিস্তিনি খ্রিস্টান  আরব খ্রিস্টান  ফিলিস্তিনের ইতিহাস  তথ্যসূত্র  বহিঃসংযোগ  দাপ্তরিক ওয়েবসাইট Jifna Village Council  দাপ্তরিক ওয়েবসাইট Jifna Village Council   বিষয়শ্রেণী:ফিলিস্তিনের গ্রাম বিষয়শ্রেণী:যিহূদিয়ার প্রাচীন ইহুদি বসতি বিষয়শ্রেণী:ফিলিস্তিনের পৌরসভা
ডগলাস আরউইন বলিঙ্গার (জন্ম ২৪ জুলাই ১৯৮১) সিডনির বকহাম হিলস এলাকায় জন্মগ্রহণকারী পেশাদার ও সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ডগ বলিঙ্গার প্রথম-শ্রেণীর কাউন্টি ক্রিকেটে কেন্টের পক্ষে খেলছেন। তিনি মূলতঃ বামহাতি ফাস্ট বোলার। পাশাপাশি বামহাতে ব্যাটিংয়েও তিনি পারদর্শী।  ব্যক্তিগত জীবনে বিবাহিত ডগ বলিঙ্গার ১১ এপ্রিল, ২০০৮ তারিখে ওলংঅংয়ে টিগ্যান সাদারল্যান্ডকে বিয়ে করেন। এ দম্পতির স্কাই নাম্নী এক কন্যা রয়েছে।   প্রারম্ভিক জীবন  ২০০২-০৩ মৌসুমে নিউ সাউথ ওয়েলস দলের পক্ষে প্রথম-শ্রেণীর ক্রিকেটে তার অভিষেক ঘটে। ২০০৪-০৫ মৌসুমে অনুষ্ঠিত আইএনজি কাপের খেলায় সাউথ অস্ট্রেলিয়ার বিপক্ষে হ্যাট্রিক করেন। এ ইনিংসের পর ২০ খেলায় ২৮.৩২ গড়ে ২৭ উইকেট নিলে অস্ট্রেলীয় নির্বাচকমণ্ডলী ভারতে অনুষ্ঠিত আইসিসি চ্যাম্পিয়ন্স ট্রফি প্রতিযোগিতায় অংশগ্রহণের জন্য ৩০-সদস্যের প্রাথমিক তালিকায় তাকে অন্তর্ভুক্ত করেন।   আন্তর্জাতিক ক্রিকেট  ১ মে, ২০০৯ তারিখে আবুধাবির শেখ জায়েদ স্টেডিয়ামে পাকিস্তানের বিপক্ষে প্রথমবারের মতো পাঁচ উইকেট লাভ করেন। ৩৫ রানে ৫ উইকেট নিয়ে খেলায় তিনি ম্যান অব দ্য ম্যাচের পুরস্কার পান। গৌহাটিতে ভারতের বিপক্ষে ৬ষ্ঠ ওডিআইয়ে চার উইকেট নিয়েও তিনি এ সম্মাননা লাভের অধিকারী হন। ৩ জানুয়ারি, ২০০৯ তারিখে সিডনি ক্রিকেট গ্রাউন্ডে সফরকারী দক্ষিণ আফ্রিকা দলের বিপক্ষে তৃতীয় টেস্টে তার অভিষেক ঘটে।  আন্তর্জাতিক ক্রিকেটে আসা-যাওয়ার পাল্লায় পড়ে নভেম্বর-ডিসেম্বর, ২০০৯ সালে তিনি পুনরায় প্রথম একাদশে অন্তর্ভুক্ত হন। দলের শীর্ষস্থানীয় বোলার বেন হিলফেনহফ ও পিটার সিডলের আঘাতপ্রাপ্তিই এর প্রধান কারণ। অ্যাডিলেডে সফরকারী ওয়েস্ট ইন্ডিজের বিপক্ষে পাঁচ উইকেট পান। এ ধারাবাহিকতা অক্ষুণ্ন রেখে তৃতীয় ও চূড়ান্ত টেস্টে প্রথম ইনিংসে তার নিজস্ব সেরা ৫/৭০সহ খেলায় ৮/১৪১ পান। ২১ জানুয়ারি, ২০১১ তারিখে হোবার্টে ইংল্যান্ডের বিরুদ্ধে অনুষ্ঠিত ওডিআইয়ে নিজস্ব সর্বোচ্চ ৩০ রান করেন। নবম উইকেটে শন মার্শের সাথে রেকর্ডসংখ্যক রান করেন। বোলিংয়ে নেমে ৪/২৮ লাভ করেন ও দলকে ৪৬ রানের জয় এনে দেন। ২০১১ সালের ক্রিকেট বিশ্বকাপে গোড়ালিতে আঘাতপ্রাপ্তির কারণে অংশ নিতে পারেননি ও দেশে ফিরে আসতে বাধ্য হন।   তথ্যসূত্র    বহিঃসংযোগ   বিষয়শ্রেণী:১৯৮১-এ জন্ম বিষয়শ্রেণী:জীবিত ব্যক্তি বিষয়শ্রেণী:২০১১ ক্রিকেট বিশ্বকাপের ক্রিকেটার বিষয়শ্রেণী:অস্ট্রেলীয় ক্রিকেটার বিষয়শ্রেণী:অস্ট্রেলিয়ার টেস্ট ক্রিকেটার বিষয়শ্রেণী:অস্ট্রেলিয়ার একদিনের আন্তর্জাতিক ক্রিকেটার বিষয়শ্রেণী:অস্ট্রেলিয়ার টুয়েন্টি২০ আন্তর্জাতিক ক্রিকেটার বিষয়শ্রেণী:ওরচেস্টারশায়ারের ক্রিকেটার বিষয়শ্রেণী:কেন্টের ক্রিকেটার বিষয়শ্রেণী:চেন্নাই সুপার কিংসের ক্রিকেটার বিষয়শ্রেণী:নিউ সাউথ ওয়েলসের ক্রিকেটার বিষয়শ্রেণী:সিডনি থান্ডারের ক্রিকেটার বিষয়শ্রেণী:হোবার্ট হারিকেন্সের ক্রিকেটার বিষয়শ্রেণী:সিডনি থেকে আগত ক্রিকেটার বিষয়শ্রেণী:সিডনি সিক্সার্সের ক্রিকেটার বিষয়শ্রেণী:২১শ শতাব্দীর অস্ট্রেলীয় পুরুষ ক্রীড়াবিদ
সুভাষ মণ্ডল (জন্ম ১৯৬৮) পশ্চিমবঙ্গের একজন ভারতীয় রাজনীতিবিদ। তিনি পূর্ব বর্ধমান জেলার ভাতাড় বিধানসভা কেন্দ্র থেকে পশ্চিমবঙ্গ বিধানসভার তিনবারের সদস্য। তিনি ২০১৬ সালের পশ্চিমবঙ্গ বিধানসভা নির্বাচনে সর্বভারতীয় তৃণমূল কংগ্রেসের প্রতিনিধিত্ব করে জয়ী হন। এর আগে তিনি ১৯৯৬ এবং ২০০১ সালের নির্বাচনে ভারতের কমিউনিস্ট পার্টি (মার্ক্সবাদী) এর প্রতিনিধিত্ব করে নির্বাচিত হয়েছিলেন।   প্রাথমিক জীবন এবং শিক্ষা  সুভাষ পশ্চিমবঙ্গের পূর্ব বর্ধমান জেলার ভাতাড়ে বসবাস করেন। তিনি হেরম্ব্র কুমার মণ্ডলের ছেলে। তিনি ১৯৯৬ সালে তিলকা মাঝি ভাগলপুর বিশ্ববিদ্যালয় থেকে এলএলবি সম্পন্ন করেন। এর আগে তিনি ১৯৮৯ সালে বর্ধমানের বর্ধমান বিশ্ববিদ্যালয়ের অধিভুক্ত একটি কলেজ থেকে বিএসসি ডিগ্রি অর্জন করেন। তার স্ত্রী একজন শিক্ষিকা।   কর্মজীবন  ১৯৯৬ সালের পশ্চিমবঙ্গ বিধানসভা নির্বাচনে মণ্ডল প্রথমবারের মতো ভাতাড় বিধানসভা কেন্দ্র থেকে ভারতের কমিউনিস্ট পার্টির প্রতিনিধিত্ব করে তৃণমূল কংগ্রেসের বনমালী হাজরাকে পরাজিত করে বিধায়ক নির্বাচিত হন। তিনি ২০০১ সালের পশ্চিমবঙ্গ বিধানসভা নির্বাচনে কমিউনিস্ট পার্টির হয়ে আসনটি ধরে রাখেন, যেখানে তিনি ভারতীয় জাতীয় কংগ্রেসের সুশান্ত ঘোষকে পরাজিত করেন। পরে তিনি দলবদল করে তৃণমূল কংগ্রেসে চলে যান এবং ২০১৬ সালের বিধানসভা নির্বাচনে প্রতিদ্বন্দ্বিতা করার জন্য মনোনীত হন। ২০১৬ সালে তিনি ৯২,৫৪৪ ভোট পেয়েছিলেন এবং তার নিকটতম প্রতিদ্বন্দ্বী ভারতের কমিউনিস্ট পার্টি (মার্ক্সবাদী) এর বামাচরণ ব্যানার্জিকে ৬,২৮০ ভোটের ব্যবধানে পরাজিত করেছিলেন।   তথ্যসূত্র   বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১ বিষয়শ্রেণী:পশ্চিমবঙ্গ বিধানসভার সদস্য ২০০১-২০০৬ বিষয়শ্রেণী:পশ্চিমবঙ্গ বিধানসভার সদস্য ১৯৯৬-২০০১ বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:১৯৬৮-এ জন্ম বিষয়শ্রেণী:পূর্ব বর্ধমান জেলার ব্যক্তি
নেয়াজপুর বাংলাদেশের নোয়াখালী জেলার অন্তর্গত নোয়াখালী সদর উপজেলার একটি ইউনিয়ন।   অবস্থান ও সীমানা  নোয়াখালী সদর উপজেলার পূর্বাংশে নিয়াজপুর ইউনিয়নের অবস্থান। এ ইউনিয়নের পশ্চিমে নোয়াখালী পৌরসভা, দক্ষিণে অশ্বদিয়া ইউনিয়ন ও কবিরহাট উপজেলার নরোত্তমপুর ইউনিয়ন, পূর্বে কবিরহাট উপজেলার নরোত্তমপুর ইউনিয়ন এবং উত্তরে বেগমগঞ্জ উপজেলার শরীফপুর ইউনিয়ন অবস্থিত।  ইউনিয়নের চেয়ারম্যান   এইচ এম বাহাদুর হোসেন।   হাট - বাজার   জনপ্রিয় বাজার হলো কাশেম বাজার ও দানামিয়ার বাজার   প্রশাসনিক কাঠামো  নিয়াজপুর ইউনিয়ন নোয়াখালী সদর উপজেলার আওতাধীন ১১নং ইউনিয়ন পরিষদ। এ ইউনিয়নের প্রশাসনিক কার্যক্রম সুধারাম মডেল থানার আওতাধীন। এটি জাতীয় সংসদের ২৭১নং নির্বাচনী এলাকা নোয়াখালী-৪ এর অংশ।   আরও দেখুন   নোয়াখালী সদর উপজেলা  সুধারাম মডেল থানা  নোয়াখালী জেলা   তথ্যসূত্র    বহিঃসংযোগ   বিষয়শ্রেণী:নোয়াখালী সদর উপজেলার ইউনিয়ন
চন্ডীপাশা সরকারি উচ্চ বিদ্যালয় বাংলাদেশের ময়মনসিংহ জেলার নান্দাইল উপজেলার একমাত্র সরকারি মাধ্যমিক বিদ্যালয়।   ইতিহাস  নান্দাইলে শিক্ষা প্রসারের জন্য ১৯০৬ সালে স্থানীয়দের সহায়তায় ব্রজনাথ শর্ম্মা মধ্য ইংরেজি স্কুল (এমই স্কুল বা মিডল ইংলিশ স্কুল) নামে বিদ্যালয়টি যাত্রা শুরু করে। সে বছর দ্বিতীয় থেকে অষ্টম শ্রেণি পর্যন্ত চালু করা হলেও বিভিন্ন কারণে ১৯০৯ সালে নতুন করে কার্যক্রম শুরু করতে হয়। বিদ্যালয়ের প্রতিষ্ঠাতা প্রধান শিক্ষক ছিলেন ব্রজনাথ শর্ম্মার দূরসম্পর্কের আত্মীয় মথুরা নাথ শর্ম্মা চক্রবর্তী। ১৯১০ সাল থেকে বিদ্যালয়টি জেলা পরিষদের সাহায্য পেতে থাকে। ১৯১৪ সালের মাঝামাঝিতে বিদ্যালয়টিকে মাধ্যমিক পর্যায়ে উন্নীত করার চেষ্টা শুরু হয়। ১৯১৫ সালের ১ জানুয়ারি কলিকাতা বিশ্ববিদ্যালয় থেকে দুই বছরের সাময়িক অনুমতি লাভ করার মাধ্যমে গ্রামের নামে চন্ডীপাশা মাধ্যমিক বিদ্যালয় প্রতিষ্ঠা লাভ করে। এই সময়ে মথুরা নাথ শর্ম্মা ও পরবর্তীতে আরসি চক্রবর্তী ভারপ্রাপ্ত প্রধান শিক্ষক হিসেবে দায়িত্ব পালন করলেও ১৯১৮ সালের ফেব্রুয়ারি মাসে উমেশ চন্দ্র অধিকারী (বাবু ইউসি অধিকারী) প্রথম স্থায়ী প্রধান শিক্ষক হিসেবে নিয়োগ লাভ করেন। ১৯১৯ সালের ১৬ মার্চ কলিকাতা বিশ্ববিদ্যালয় চন্ডীপাশা মাধ্যমিক বিদ্যালয়কে প্রথম স্থায়ী স্বীকৃতি ও আর্থিক মঞ্জুরি দান করে এবং ১৯২০ সালেই প্রথম ২০ জন ছাত্র মেট্রিকুলেশন পরীক্ষায় অংশগ্রহণ করে। বিদ্যালয়টি ১৯৪২ সালে মাল্টিলেটারাল বা বহুমুখী উচ্চ বিদ্যালয়ে উন্নীত হয়। ১৯৮৩ সালে বিদ্যালয়টিকে পাইলট প্রকল্পের অন্তর্ভুক্ত করা হয়। বিদ্যালয়ের সাবেক শিক্ষার্থী শাহাবুদ্দিন আহমেদ রাষ্ট্রপতি থাকাকালীন ১৯৯১ সালের ১৯ মার্চ বিদ্যালয়টিকে সরকারীকরণ করা হয়।   মুক্তিযুদ্ধে অবদান  ১৯৭০ সালের মে মাসে নির্বাচন উপলক্ষে বঙ্গবন্ধু শেখ মুজিবুর রহমান তৎকালীন চন্ডীপাশা বহুমুখী উচ্চ বিদ্যালয় মাঠে বক্তৃতা দেন। ১৯৭১ সালে মুক্তিযুদ্ধ শুরু হলে এই বিদ্যালয়ের প্রায় অর্ধশত সাবেক ও তৎকালীন শিক্ষার্থী মুক্তিযুদ্ধে সরাসরি অংশগ্রহণ করেন। পূর্ব পাকিস্তান মুসলিম ছাত্রলীগের প্রতিষ্ঠাতা সাধারণ সম্পাদক খালেক নওয়াজ খান, মুক্তিযুদ্ধে ময়মনসিংহ অঞ্চলের প্রধান সমন্বয়ক রফিক উদ্দীন ভূঁইয়া ও সাবেক রাষ্ট্রপতি শাহাবুদ্দিন আহমেদ এই বিদ্যালয়ের শিক্ষার্থী হওয়ায় মুক্তিযুদ্ধে এই বিদ্যালয়ের ভূমিকা গুরুত্বপূর্ণ। এছাড়া আবদুল জব্বার বীরপ্রতীক, গাজী আবদুস সালাম ভূঁইয়া বীরপ্রতীক, মোহাম্মদ আবদুল মতিন বীরপ্রতীক প্রমুখও এই বিদ্যালয়ের সাবেক শিক্ষার্থী। মুক্তিযুদ্ধের শেষ দিকে নান্দাইল থানা অবরোধের পরিকল্পনা করা হয়। চন্ডীপাশা উচ্চ বিদ্যালয়ের পূর্বে নরসুন্দা নদী ও পশ্চিমে নান্দাইল থানা অবস্থিত হওয়ায় ১০ ডিসেম্বর রাতে মুক্তিযোদ্ধারা বিদ্যালয়ে অবস্থান করে এবং কৌশলে পাকিস্তানি বাহিনীকে আত্মসমর্পণে বাধ্য করে। অভিযানের সফলতার ফলে ১১ ডিসেম্বর রাত দুইটায় নান্দাইল মুক্ত হয়।   উল্লেখযোগ্য শিক্ষার্থী   আবদুল জব্বার, বীরপ্রতীক খেতাবপ্রাপ্ত মুক্তিযোদ্ধা।  খালেক নওয়াজ খান, রাজনীতিবিদ, সাবেক সংসদ সদস্য, পূর্ব পাকিস্তান মুসলিম ছাত্রলীগের প্রতিষ্ঠাতা সাধারণ সম্পাদক, একুশে পদক বিজয়ী ভাষাসৈনিক।  গাজী আবদুস সালাম ভূঁইয়া, বীরপ্রতীক খেতাবপ্রাপ্ত মুক্তিযোদ্ধা।  মোহাম্মদ আবদুল মতিন, বীরপ্রতীক খেতাবপ্রাপ্ত মুক্তিযোদ্ধা।  রফিক উদ্দীন ভূঁইয়া, রাজনীতিবিদ, সাবেক সংসদ সদস্য, মুক্তিযুদ্ধে ময়মনসিংহ অঞ্চলের প্রধান সমন্বয়ক, ময়মনসিংহ জেলা বোর্ডের সাবেক চেয়ারম্যান।  শহীদ আখন্দ, সাবেক যুগ্ম সচিব, লেখক ও সাহিত্যিক।  শাহাবুদ্দিন আহমেদ, বাংলাদেশের সাবেক রাষ্ট্রপতি, সাবেক প্রধান বিচারপতি ও তত্ত্বাবধায়ক সরকারের উপদেষ্টা।   তথ্যসূত্র   বিষয়শ্রেণী:ময়মনসিংহ জেলার বিদ্যালয় বিষয়শ্রেণী:১৯১৫-এ প্রতিষ্ঠিত
আব্বাস আলী তুর্বে ( ) হল একটি বেকতাশি তুর্বে (  "মাজার", অথবা মেকাম, "পবিত্র সমাধি")। ঐতিহাসিকভাবে আলীর পুত্র আব্বাস ইবনে আলীর (৬৪৭-৬৮০) বিশ্রামস্থল হিসেবে বিবেচিত একটি মাজার। মাজারটি দক্ষিণ-মধ্য আলবেনিয়ার বেরাতের মাউন্ট টমোরের দক্ষিণ চূড়ায় অবস্থিত। বর্তমানে মাজারে প্রতি বছর ২০-২৫ আগস্ট পর্যন্ত একটি বৃহৎ বার্ষিক তীর্থযাত্রা অনুষ্ঠিত হয়।  মূলত ১৬২০ সালে নির্মিত এই মাজারটি আলবেনিয়ার ধর্মীয় সাংস্কৃতিক স্মৃতিস্তম্ভের তালিকায় অন্তর্ভুক্ত রয়েছে।   বেকতাশি ঐতিহ্য  বেকতাশি তরিকার মতে, আলবেনিয়ায় অবস্থিত একটি সুফি সম্প্রদায়ের বিশ্বাস অনুযায়ী আব্বাস ইবনে আলী (  ) বর্বরদের হাত থেকে রক্ষা করার জন্য একটি সাদা ঘোড়ায় চড়ে আলবেনিয়ায় এসেছিলেন। এই বিশ্বাস অনুযায়ী, আজও তিনি প্রতি বছর পাঁচ দিনের জন্য (২০-২৫ আগস্ট) আলবেনিয়ার মাউন্ট টমোরে ফিরে আসেন। এই সময় পশু বলি দেওয়া হয় এবং আব্বাস ইবনে আলীর প্রতি শ্রদ্ধা জানানো হয়। এই পাঁচ দিনে, বেকতাশি তীর্থযাত্রীরা তার তুর্বে(সমাধি) পরিদর্শন করেন। সেখানে আব্বাস ইবনে আলীর দেহাবশেষ রয়েছে বলে বিশ্বাস করা হয়। ১৯১৬ সালে নির্মিত টোমোর পর্বতের বেকতাশি টেক্কে সংলগ্ন সমাধিসৌধটি অবস্থিত।  আরেকটি বেকতাশি গল্প অনুসারে হাজী বেকতাশ একবার খ্রিস্টান তীর্থযাত্রীদের ১৫ আগস্ট, কুমারী মেরির স্বর্গে উঠার উৎসবে টোমর পর্বতে উঠছে। তিনি পবিত্র কারবালা শহরে আব্বাস ইবনে আলীর কবরে যাত্রা করে সাড়া দেন।সেখানে তিনি আব্বাস ইবনে আলীর একটি বাহুর হাড় খুঁড়ে বের করেন। এরপর হাজী বেকতাশ বাহুর হাড়টি টোমোর পর্বতের চূড়ায় ছুঁড়ে মারেন। ফলে পাহাড়টি আব্বাস ইবনে আলীর দ্বিতীয় পবিত্র কবরে (তুরবে) পরিণত হয়।   আলবেনীয় সাহিত্যে  নাইম ফ্রেশারী তার ১৮৯০ সালের কবিতার বই Luletë e verësë ("গ্রীষ্মের ফুল") একটি কবিতায় লিখেছেন:  মূল আলবেনীয় লেখাAbas Aliu zu’ Tomorë,  Erdhi afër nesh,  Shqipëria s’mbet e gjorë,  Se Zoti e desh.বাংলা অনুবাদআব্বাস আলি তমোরর পর্বতটি দখল করেছিলেন, তিনি আমাদের সাথে বসবাস করতে আসেন, আলবেনিয়া আর কষ্ট পায়নি, কারণ আল্লাহ তা ভালোবাসতে শুরু করেছিলেন।   গ্যালারি    সম্পর্কিত স্থান  আলবেনিয়াতে আব্বাস ইবনে আলীর হাতের ছাপ এবং পায়ের ছাপ সহ আরও বেশ কয়েকটি স্থান রয়েছে।The Tomorr Mountain and the footprint of Abbas Ali. World Headquarters of the Bektashi. Accessed 19 September 2021.   আব্বাস আলীর হাতের ছাপ, বুরগুল্লাস, স্ক্রাপারে  আব্বাস আলীর পায়ের ছাপ, নোভাজ, স্ক্রপারে  আব্বাস আলীর পায়ের ছাপ, কাজসে, প্রিশটের কাছে, স্ক্রপার  আব্বাস আলীর পায়ের ছাপ, রোদেস, স্ক্রপারে  আব্বাস আলীর পায়ের ছাপ, তারোনিন, চেপানে   তথ্যসূত্র    বহিঃসংযোগ    টোমোর পর্বত এবং আব্বাস আলীর পদচিহ্ন ( বেকতাশির বিশ্ব সদর দপ্তর )  বিষয়শ্রেণী:শিয়া মাজার বিষয়শ্রেণী:সুফি মাজার বিষয়শ্রেণী:বেকতাশি তরীকা বিষয়শ্রেণী:আলবেনিয়ার সাংস্কৃতিক স্মৃতিস্তম্ভ বিষয়শ্রেণী:উইকিউপাত্তে স্থানাঙ্ক আছে
আতাউল্লাহ আবু আম্মার জুনুনি () সাধারণত আতাউল্লাহ বা আতা উল্লাহ নামেও পরিচিত। তিনি আরাকান রোহিঙ্গা স্যালভেশন আর্মি বা আরসার (এআরএসএ) নেতা। আরসা একটি রোহিঙ্গা বিদ্রোহী দল, যা উত্তর রাখাইন রাজ্যে সক্রিয়। আরসা থেকে অনলাইনে প্রকাশিত হওয়া বিভিন্ন ভিডিওতে জুনুনি সামনে এসেছেন এবং সেখানে তিনি প্রেস বিবৃতি ও বক্তব্য দিয়েছেন।  ২০২৫ সালের ১৮ মার্চ বাংলাদেশ র্যাব জুনুনিকে গ্রেফতার করে।    প্রথম জীবন  আতাউল্লাহ জন্মগ্রহণ করেন পাকিস্তানের করাচিতে। তার পরিবার ছিল মিয়ানমারের রাখাইন রাজ্যে ধর্মীয় নির্যাতনের কারণে ১৯৬০ এর দশকে পাকিস্তানে পালিয়ে আসা একটি পরিবার। প্রথম জীবনে আতাউল্লাহ এর পরিবার সৌদি আরবের মক্কায় চলে যায়, এবং তিনি সেখানে একটি ইসলামী বিদ্যালয়ে পড়াশুনা করেন। পরে আতাউল্লাহ সেখানকার রোহিঙ্গা বিস্ফূরণের জন্য ইমাম হিসেবে কাজ করেন, যেখানে দেড় লক্ষ রোহিঙ্গা রয়েছে।   বিদ্রোহ  ইন্টারন্যাশনাল ক্রাইসিস গ্রুপ (ICG) একটি প্রতিবেদনে উল্লেখ করে এটি এই বিদ্রোহী দলের সদস্যদের সাক্ষাতকার নিয়েছে। এদের থিংক ট্যাংক বলেন এই দলের নেতার সৌদি আরবের সাথে ঘনিষ্ঠ সম্পর্ক রয়েছে। ২০১৬ সালের ডিসেম্বর মাসে প্রকাশিত আইসিজি প্রতিবেদন অনুসারে তিনি রাখাইন রাজ্যে হওয়া ২০১২ সালের রাখাইন রাজ্যের সাম্প্রদায়িক দাঙ্গা সংগঠনের কিছু দিন পর, সেই বছরেই সৌদি আরব ত্যাগ করেছেন। মায়ানমার সরকারের একটি প্রেস বিজ্ঞপ্তিতে দাবি করা হয়, আতাউল্লাহ পাকিস্তানে তালিবানের অধীনে ছয় মাস ধরে আধুনিক গেরিলা রণকৌশলের প্রশিক্ষণ নিয়েছে। আইসিজি প্রতিবেদনটি বলছে (যদিও নিশ্চিত করা যায়নি), তিনি পাকিস্তানে বা অন্য কোথাও গিয়েছিলেন, এরকম কিছু আলামত রয়েছে, সেই সাথে তিনি আধুনিক গেরিলা রণকৌশলের প্রশিক্ষণও গ্রহণ করেছেন। এই বিদ্রোহী দলের কয়েকজন সদস্য আইসিজি-কে এও বলেছে যে, রাখাইন রাজ্যে প্রত্যাবর্তনের পূর্বে তিনি লিবিয়াতে অতিরিক্ত প্রশিক্ষণও গ্রহণ করে থাকতে পারেন, কিন্তু তার সম্পর্কে অন্য বিষয়গুলো অনিশ্চিত।  ২০১৬ সালের ৯ অক্টোবরে আতাউল্লাহ শত শত বিদ্রোহীকে বাংলাদেশ-মায়ানমার সীমান্তে নিয়ে আসেন, যেখানে তারা বর্মী সীমান্তের পুলিশ পোস্টে হামলা করে। এক সপ্তাহ পরে, আতাউল্লাহকে অনলাইনে একটি ভিডিওতে দেখা যায়, সেখানে তিনি এই হামলার দায় স্বীকার করেন।  আতাউল্লাহ ২০১৭ সালের ২৫ আগস্টে একটি দ্বিতীয় বড় ধরনের সশস্ত্র  হামলা করেন, যার ফলে ৭১ জনের মৃত্যু হয়।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:রোহিঙ্গা বিষয়শ্রেণী:রোহিঙ্গা বংশোদ্ভূত পাকিস্তানি বিষয়শ্রেণী:পাকিস্তানি ব্যক্তি ভূক্তি বিষয়শ্রেণী:করাচির ব্যক্তি
একা স্যুপ নাইজেরিয়ার পূর্বাঞ্চলের তিনটি জাতিগোষ্ঠীর একটি সুস্বাদু খাবার। এটি একুকু নামেও পরিচিত। এটি চূর্ণ করা পামের বীজ, ভাজা বাদাম এবং বেনি বীজ থেকে তৈরি করা হয়। একা স্যুপ সাধারণত "ফুফু"-র মতো স্টার্চযুক্ত খাবারের সাথে খাওয়া হয়। এটি বেনুয়ে রাজ্যের ইদোমা, ক্রস রিভারের ওগোজা এবং কোগি রাজ্যের ইবিরাম জনগোষ্ঠীর মধ্যে জনপ্রিয়।   ইতিহাস  এই স্যুপটি বেনুয়ে, কোগি এবং ক্রস রিভার রাজ্যের মানুষের মধ্যে সাধারণ। বেনিসিড স্যুপটি তিভ জনগণের কাছে ইশওয়া স্যুপ নামে পরিচিত। তবে হাউসা সম্প্রদায় এটি রিদি নামে উল্লেখ করে।   অনুরূপ স্যুপ  বাদাম এবং বীজ থেকে তৈরি অন্যান্য স্যুপের মধ্যে রয়েছেঃ   বাঙ্গা স্যুপ - পাম কার্নেল থেকে তৈরি উরহোবো মানুষদের সুস্বাদু খাবার, এটি স্টার্চি খাবারের সাথে খাওয়া সবচেয়ে ভাল।  ইগুসি স্যুপ - তরমুজের বীজ ও পাতা থেকে তৈরি স্যুপ  ওগবোনো স্যুপ - চূর্ণ করা গুল্ম আমের বীজ, এটি একটি ড্র স্যুপ যা এবা, আমালার সাথে খাওয়া হয়।   অন্যান্য খাবার  একা স্যুপ প্রায়শই এবা, পাউণ্ডড ইয়াম এবং ফুফুর সাথে খাওয়া হয়।   তথ্যসূত্র
গৌরীপুর লজ বাংলাদেশের ময়মনসিংহ জেলার ময়মনসিংহ সদর উপজেলার ব্রহ্মপুত্র নদীর তীরে অবস্থিত এক ঐতিহাসিক জমিদার বাড়ি।  ইতিহাস ১৮২৮ সালে ময়মনসিংহের মহারাজা শশীকান্ত সেনের শাসনামলে বর্তমান ময়মনসিংহ সদরের ব্রহ্মপুত্র নদীর তীরে জমিদার ব্রজেন্দ্র কিশোর এই দ্বিতল বিশিষ্ট্য বাড়িটি প্রতিষ্ঠা করেন। বাড়িটি কাঠ ও টিন জাতীয় পদার্থ দিয়ে তৈরি করা। কারণ ইট দিয়ে দালান করার উপর ময়মনসিংহের মহারাজা নিষেধাজ্ঞা ছিল। জমিদার ব্রজেন্দ্র কিশোর বাড়িটি তৈরি করতে চীন থেকে মিস্ত্রী এনেছিলেন। কিছুদিন আগেও এই সুন্দর কারুকার্যখচিত বাড়িটি ময়মনসিংহ জেলার সোনালী ব্যাংক এর প্রধান কার্যালয় হিসেবে ব্যবহৃত হয়েছিল।  চিত্রশালা  তথ্যসূত্র  বহিঃসংযোগ  বিষয়শ্রেণী:ময়মনসিংহ জেলার দর্শনীয় স্থান বিষয়শ্রেণী:১৮২৮-এ প্রতিষ্ঠিত
ফকির আফতাবউদ্দিন খাঁ (১৮৬২-১৯৩৩) ছিলেন একজন বাঙালি লোকসঙ্গীত ও যন্ত্রসঙ্গীত শিল্পী। তিনি উপমহাদেশের প্রখ্যাত সঙ্গীতজ্ঞ আলাউদ্দিন খাঁ ও আয়েত আলী খাঁর বড় ভাই। তিনি বাঁশি, তবলা, বেহালা, ন্যাসতরঙ্গসহ বিভিন্ন প্রকার বাদ্যযন্ত্র বাজানোয় পারদর্শী ছিলেন। আল্লাহর প্রতি অসীম ভক্তি ও সংসারের প্রতি বৈরাগ্যের কারণে তাকে 'ফকির' বলে ডাকা হত।   জীবনী  আফতাবউদ্দিন ১৮৬২ সালে তদানীন্তন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) ব্রাহ্মণবাড়ীয়া জেলার নবীনগর উপজেলার শিবপুর গ্রামে জন্মগ্রহণ করেন। তার পিতা সবদর হোসেন খাঁ ছিলেন একজন সঙ্গীতজ্ঞ এবং মাতা সুন্দরী বেগম। তার দুই ছোট ভাই উপমহাদেশের প্রখ্যাত সঙ্গীতজ্ঞ আলাউদ্দিন খাঁ ও আয়েত আলী খাঁ। ওস্তাদ ফুলঝুরি খান ও সেতার বাদক ইয়াসিন খান তার কন্যা কমলা-উন-নেসার দুই পুত্র।  শৈশব থেকেই তার সঙ্গীতে আগ্রহ দেখা যায়। তাদের পার্শ্ববর্তী বাঙ্গোড়া গ্রামের জমিদারের সভার সঙ্গীতজ্ঞ ভাতৃদ্বয় রামধন ও রামকানাইয়ের নিকট তিনি তবলা ও বেহালার তালিম নেন। পরে ত্রিপুরার রাজসভার সঙ্গীতজ্ঞ কাসিম আলী খাঁর নিকটও তিনি সঙ্গীতের তালিম নেন। তিনি বিভিন্ন প্রকার বাদ্যযন্ত্রে পারদর্শী ছিলেন, তবে তার খ্যাতি ছিল বংশীবাদনে।  তার একটি বিশেষ গুণ ছিল তিনি একসাথে তিনটি বাদ্যযন্ত্র বাজাতে পারতেন। তিনি একসাথে তবলা, বাঁশি ও হারমোনিয়াম; এবং দোতারা, বাঁশি ও বাঁয়া বাজাতে পারতেন। আফতাবউদ্দিন মেঘডম্বুর ও স্বরসংগ্রহ বাদ্যযন্ত্র দুটির উদ্ভাবক।  তিনি রাগসঙ্গীতেও দক্ষ ছিলেন। তার গানের সুর ছিল রাগনির্ভর। তিনি একই উপজেলার সাধক কবি মনোমোহন দত্তের গানে রাগরাগিনীর সুর প্রয়োগ করেন এবং বিভিন্ন গ্রামে গাওয়ার ফলে গানগুলো জনপ্রিয় হয়ে ওঠে। এর মাধ্যমে তিনি লোকসঙ্গীত ও রাগসঙ্গীতের মধ্যে সেতুবন্ধ তৈরি করে এবং সর্বপ্রথম প্রমাণ করেন, পল্লিসঙ্গীত ও রাগসঙ্গীত একে অপরের পরিপূরক।  তিনি আল্লাহভক্তি ও সংসার বৈরাগ্যের জন্য তাকে লোকে 'ফকির' (তাপস) বলে ডাকত। কালীসাধনার জন্য তিনি 'আফতাবউদ্দিন সাধু' নামেও পরিচিতি লাভ করেন। তিনি ১৯৩৩ সালে মৃত্যুবরণ করেন।   তথ্যসূত্র    বহিঃসংযোগ   বাংলাপিডিয়ায় খাঁ, ফকির আফতাবউদ্দিন  বিষয়শ্রেণী:১৮৬২-এ জন্ম বিষয়শ্রেণী:১৯৩৩-এ মৃত্যু বিষয়শ্রেণী:বাঙালি সঙ্গীতজ্ঞ বিষয়শ্রেণী:বাঙালি যন্ত্র সঙ্গীতশিল্পী বিষয়শ্রেণী:বাঙালি উচ্চাঙ্গ সঙ্গীতশিল্পী বিষয়শ্রেণী:বাঙালি মুসলিম বিষয়শ্রেণী:ব্রাহ্মণবাড়িয়া জেলার সঙ্গীতজ্ঞ বিষয়শ্রেণী:২০শ শতাব্দীর ভারতীয় গায়ক বিষয়শ্রেণী:২০শ শতাব্দীর ভারতীয় সুরকার বিষয়শ্রেণী:বাঙালি সঙ্গীতশিল্পী বিষয়শ্রেণী:ব্রাহ্মণবাড়িয়া জেলার ব্যক্তি বিষয়শ্রেণী:ত্রিপুরার ব্যক্তি বিষয়শ্রেণী:হিন্দুস্তানি বাদ্যযন্ত্রী বিষয়শ্রেণী:সেতার বাদক
রেডরাম ভিকি জাহেদ রচিত ও পরিচালিত ২০২২ সালের বাংলাদেশী রহস্য রোমাঞ্চকর চলচ্চিত্র। এতে শ্রেষ্ঠাংশে অভিনয় করেছেন আফরান নিশো, মেহজাবিন চৌধুরী, আজিজুল হাকিম, মনোজ কুমার প্রামাণিক, সালহা খানম নাদিয়া , আমির হোসেন আশিক ও নাসির উদ্দিন খান। এটি ১৭ ফেব্রুয়ারি ২০২২ তারিখে চরকিতে মুক্তি পায়।  কাহিনি বিখ্যাত সংগীতশিল্পী সোহেলকে (মনোজ কুমার প্রামাণিক) তার শোবার ঘরে মৃত অবস্থায় পাওয়া যায়। লাশ উদ্ধারের সময় তার স্ত্রী নীলা (মেহজাবিন চৌধুরী) শান্তিতে ঘুমাচ্ছিল। তদন্তের দায়িত্ব নেন সোহেলের ছোটবেলার বন্ধু গোয়েন্দা রাশেদ (আফরান নিশো)। নীলাকে প্রধান সন্দেহভাজন বলে মনে হলেও, সোহেলের আশেপাশের সবাই সত্য বলছে না। বর্তমান যখন রাশেদকে ফলপ্রসূ কিছু দেয় না, তখন সে ডুব দেয় অতীতে। আনসেটিং ঘটনাগুলি উন্মোচিত হতে শুরু করে এবং দেখানো হয় যে মিথ্যা একটি খারাপভাবে প্রকাশিত সত্য ছাড়া আর কিছুই নয়।  অভিনয়শিল্পীদল   প্রযোজনা  ২০২১ সালের অক্টোবর হতে চার মাস সময় নিয়ে ভিকি জাহেদ রেডরামের গল্প ও চিত্রনাট্য তৈরী করেছিলেন। ভিকি গোয়েন্দা রাশেদ চৌধুরীর চরিত্রটি বাস্তব জীবনের একজন গোয়েন্দাকে দিয়ে যাচাই করিয়েছিলেন। সম্পূর্ণ চলচ্চিত্রটি সম্পাদনা বাদে ১৬ দিন সময় নিয়ে চিত্রগ্রহণ করা হয়।  মুক্তি ১০ ফেব্রুয়ারি ২০২২ সালে, চরকি সামাজিক যোগাযোগ মাধ্যমে রেডরামের ট্রেইলার মুক্তি দেয়। ১৭ ফেব্রুয়ারি ২০২২-এ চলচ্চিত্রটি চরকিতে প্রিমিয়ার হয়।  সঙ্গীত সবগুলো গানের সুর করেছেন মাহামুদ হায়াৎ অর্পন।  প্রতিক্রিয়া দ্য ফিন্যান্সিয়াল এক্সপ্রেস-এর শাদিক মাহবুব ইসলাম ছবির অভিনয়শিল্পীদের এবং চিত্রনাট্যের প্রশংসা করে লিখেন, "ভিকি জাহেদ ছবির কেন্দ্রে গল্পটি সেট করেছেন, এটিকে প্রধান ফোকাস করে তুলেছে। একটি পুঙ্খানুপুঙ্খভাবে বিশ্লেষণ করা স্ক্রিপ্টটি আকর্ষণীয় সাবটাইটেল এবং একটি অসাধারণ। সমাপ্তি চলচ্চিত্রকে ওটিটি মৌলিক চলচ্চিত্রের অঙ্গনে লম্বা করে তুলেছে"।  তথ্যসূত্র  বহিঃসংযোগ    চরকিতে রেডরাম  বিষয়শ্রেণী:২০২২-এর চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:চরকির মৌলিক অনুষ্ঠান বিষয়শ্রেণী:বাংলাদেশী চলচ্চিত্র বিষয়শ্রেণী:বাংলাদেশী গোয়েন্দা চলচ্চিত্র বিষয়শ্রেণী:বাংলাদেশী রহস্য চলচ্চিত্র বিষয়শ্রেণী:চরকির মৌলিক চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:২০২০-এর দশকের বাংলা ভাষার চলচ্চিত্র বিষয়শ্রেণী:বাংলাদেশী অপরাধমূলক থ্রিলার চলচ্চিত্র